CELEX: 62021TN0187
Language: sk
Date: 2021-04-09 00:00:00
Title: Vec T-187/21: Žaloba podaná 9. apríla 2021 – Firearms United Network a i./Európska komisia

7.6.2021   
            
            
               SK
            
            
               Úradný vestník Európskej únie
            
            
               C 217/53
            
         
      Žaloba podaná 9. apríla 2021 – Firearms United Network a i./Európska komisia
      (Vec T-187/21)
      (2021/C 217/68)
      Jazyk konania: poľština
      
         Účastníci konania
      
      
         Žalobcovia: Firearms United Network (Varšava, Poľsko), Tomasz Walter Stępień (Żelechów, Poľsko), Michał Budzyński (Cegłów, Poľsko), Andrzej Marcjanik (Złotokłos, Poľsko) (v zastúpení: E. Woźniak, advokát)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil neplatnosť a zrušil nariadenie Komisie (EÚ) 2021/57 z 25. januára 2021, ktorým sa mení príloha XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o olovo v strelive používanom v mokradiach alebo v ich okolí (1).
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody.
      
                  1.
               
               
                  Prvý žalobný dôvod je založený na porušení Charty základných práv Európskej únie (2) (článok 16, článok 17 ods. 1, článok 21 ods. 1, článok 45 ods. 1 a článok 48 ods. 1) tým, že obmedzuje slobodu podnikania a výkon činnosti súvisiacej so streľbou, obmedzením vlastníckeho práva, ako aj používania strelných zbraní, streliva obsahujúceho olovo a zariadení tvoriacich strelnice a nakladania s nimi; diskriminácia športových strelcov a poľovníkov; obmedzenie možnosti pohybu so strelivom obsahujúcim olovo; a zavedením prezumpcie viny osôb pohybujúcich sa po „mokradiach“ so strelivom obsahujúcim olovo, ako osôb, ktoré strieľajú v „mokradiach“ s použitím streliva obsahujúceho olovo, a teda ako osôb, ktoré porušujú stanovený zákaz.
               
            
                  2.
               
               
                  Druhý žalobný dôvod je založený na porušení ustanovení Zmluvy o Európskej únii (3) (článok 2, článok 3 ods. 2, článok 3 ods. 3) zásahom do slobody a práva na výkon poľovníctva a športovej streľby, porušením zásady právneho štátu zavedením prezumpcie viny osôb pohybujúcich sa po „mokradiach“ so strelivom obsahujúcim olovo ako osôb, ktoré strieľajú v „mokradiach“ s použitím streliva obsahujúceho olovo, zásahom do pocitu bezpečnosti zavedením ustanovení znemožňujúcich identifikáciu „mokradí“, a tým aj územnú pôsobnosť zákazu a následné prispôsobenie svojho konania platným predpisom.
               
            
                  3.
               
               
                  Tretí žalobný dôvod je založený na porušení ustanovení Zmluvy o Európskej únii (článok 5 ods. 2, 3 a 4) z dôvodu porušenia zásady prenesenia právomocí spočívajúceho v prijatí opatrení, ktoré mohli byť dostatočne prijaté členskými štátmi a v rozšírení formy a obsahu týchto opatrení nad rámec toho, čo je nevyhnutné na dosiahnutie cieľov Zmlúv.
               
            
                  4.
               
               
                  Štvrtý žalobný dôvod je založený na zneužití právomoci prijatím nariadenia, ktorého cieľom je podstatne obmedziť civilnú streľbu na území Európskej únie.
               
            
         (1)  Ú. v. EÚ L 24, 2021, s. 19.
      
         (2)  Ú. v. EÚ C 326, 2012, s. 391
      
      
         (3)  Ú. v. EÚ C 202, 2016, s. 13.